**iPhone 4S** on Applen lokakuussa 2011 julkaisema älypuhelin. Se on yhtiön järjestyksessään viides puhelin iPhone-tuoteryhmässä. Laite paljastettiin Applen kutsuvierastapahtumassa 4. lokakuuta 2011.

Laite tuli myyntiin 14. lokakuuta 2011 Yhdysvalloissa, Kanadassa, Australiassa, Yhdistyneessä kuningaskunnassa, Ranskassa, Saksassa ja Japanissa. Suomessa ja 21 muussa Euroopan, Etelä-Amerikan ja Aasian maassa puhelin tuli myyntiin 28. lokakuuta.

Julkaisu
--------

Apple esitteli iPhone 4 -älypuhelimen seuraajan 4. lokakuuta Cupertinossa sijaitsevassa päämajassaan. Ensimmäistä kertaa pitkään aikaan Applen kärkituotetta esitteli joku muu kuin yhtiön pitkäaikainen toimitusjohtaja Steve Jobs, joka kuoli esittelyä seuraavana päivänä. Applen toimitusjohtaja Tim Cook antoi kuitenkin esittelyvastuun muille.

iPhone 4S keräsi aluksi paljon pettyneitä kommentteja kuluttajia, jotka olivat odottaneet suurempaa päivitystä. Myyntiluvuissa pettymys ei kuitenkaan näkynyt. Puoli vuorokautta julkistuksesta puhelinta oli tilattu jo yli 200 000 kappaletta. Suomessa puhelin nousi Elisan 6. myydyimmäksi älypuhelimeksi, vaikka puhelinta ehdittiin myydä vain neljä päivää lokakuussa. Melko nopeasti iPhone 4S julkaisun jälkeen siinä havaittiin muutamia teknisiä ongelmia. Ensimmäinen laajaa huomiota mediassa saanut tekninen ongelma oli keltaisuudesta kärsivä näyttö. Lokakuun lopulla ilmeni myös, että puhelimen akun varaus kuluu ilmoitettua selvästi nopeammin.

Yhdysvaltalainen kuluttaja nosti maaliskuussa 2012 joukkokanteen Applea vastaan. Kantajan mielestä Siri-puheentunnistus ei toimi luvatusti, ja Apple on syyllistynyt harhaanjohtavaan markkinointiin.

iPhone 4S oli toukokuussa 2012 kaikkein myydyin matkapuhelin kaikkien kolmen suuren teleoperaattorin myyntilistoilla.

iPhone 4S tilastoitiin 18:ta myydyimmäksi puhelimeksi (+60 miljoonaa) kautta aikain, kun Nokia 1100 (250 miljoonaa) piti ykköspaikkaa, iPhone 5 (+70 miljoonaa) oli viides ja 6 sekä 6Plus (220 miljoona) yhteenlaskettuna kolmanneksi myydyin.

Ominaisuudet
------------

Yhtenä pääominaisuutena Apple mainostaa laitteen nopeampaa kameraa, joka on päivitetty kahdeksaan megapikseliin ja jolla voi kuvata 1080p:n videokuvaa. Toinen uudistus on puhelimen paranneltu ääniohjaus, joka auttaa normaaleissa askareissa, kuten sään tarkistamisessa, herätyskellon asettamisessa tai reitin suunnittelussa.

IPhone 4S jakaa samanlaisen kuoren edeltäjänsä, iPhone 4:n, kanssa. Laitteen prosessori on päivitetty Applen omaan Apple A5 -siruun, jota käytetään myös yhtiön iPad 2 ja iPad Mini -taulutietokoneissa. Puhelimessa on esiasennettuna Applen iOS 5 -käyttöjärjestelmä, mutta sen saa päivitettyä iOS 9 -käyttöjärjestelmään.

Patenttikiista Samsungin kanssa
-------------------------------

Pian iPhone 4S:n julkistuksen jälkeen Samsung ilmoitti haastavansa Applen oikeuteen Ranskassa ja Italiassa, koska Samsungin mukaan iPhone 4S rikkoo kolmea sen WCDMA-verkkotekniikkaan liittyvää patenttia. Samsung hakee puhelimelle myyntikieltoa näissä maissa ja aikoo jättää samanlaisen haasteen muissakin maissa.

Lähteet
-------

1. 1 2 3 4  Apple - iPhone 4S - Technical Specifications  4.10.2011. Apple Inc. Viitattu 4.10.2011. (englanniksi)
2. 1 2 3 4  Apple Launches iPhone 4S, iOS 5 & iCloud  4.10.2011. Apple Inc.. Viitattu 4.10.2011. (englanniksi)
3. 1 2 3  iPhone 4S officially announced: lands October 14th starting at $199 in sizes up to 64GB, coming to Sprint *engadget.com*. Viitattu 4.10.2011. (englanniksi)
4. ↑  Mielipide: Apple tuotti pettymyksen iPhone 4S:llä Puhelinvertailu.com. Viitattu 2.11.2011.
5. ↑  "Pettymyksen tuottanut" iPhone myy kuin häkä Puhelinvertailu.com. Viitattu 2.11.2011.
6. ↑  Nokia N9 oli lokakuun myydyin Elisalla Puhelinvertailu.com. Viitattu 2.11.2011.
7. ↑  Applen iPhone 4S kärsii vakavista akkuongelmista Puhelinvertailu.com. Viitattu 2.11.2011.
8. ↑  Peter Pashal: Man Sues Apple, Says Siri ‘Does Not Perform as Advertised’ *Mashable*.  13.3.2012. Viitattu 13.3.2012. Englanti
9. ↑  Applen iPhone 4S käy kaupaksi kuin häkä mtv3.fi. Viitattu 1.6.2012.
10. ↑  20 bestselling mobile phones of all time www.telegraph.co.uk. Viitattu 26.12.2018.
11. ↑  Samsung hakee iPhone 4S:lle myyntikieltoa Puhelinvertailu.com. Viitattu 6.10.2011.

Aiheesta muualla
----------------

* Kuvia tai muita tiedostoja aiheesta **IPhone 4S** Wikimedia Commonsissa

* Applen iPhone-sivusto

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
iOS |
| --- |
|  |
| iPhone | 
* iPhone
* iPhone 3G
* iPhone 3GS
* iPhone 4
* iPhone 4S
* iPhone 5
* iPhone 5c
* iPhone 5s
* iPhone 6
* iPhone 6 Plus
* iPhone 6S
* iPhone 6S Plus
* iPhone SE
* iPhone 7
* iPhone 7 Plus
* iPhone 8
* iPhone 8 Plus
* iPhone X
* iPhone XS
* iPhone XS Max
* iPhone XR
* iPhone 11
* iPhone 11 Pro
* iPhone 11 Pro Max
* iPhone SE (2020)
* iPhone 12
* iPhone 12 mini
* iPhone 12 Pro
* iPhone 12 Pro Max
* iPhone 13
* iPhone 13 mini
* iPhone 13 Pro
* iPhone 13 Pro Max
* iPhone SE (2022)
* iPhone 14
* iPhone 14 Plus
* iPhone 14 Pro
* iPhone 14 Pro Max

 |
|  |
| iPad | 
* iPad
* iPad 2
* iPad (3. sukupolvi)
* iPad Mini
* iPad (4. sukupolvi)
* iPad Air
* iPad Mini 2
* iPad Air 2
* iPad Mini 3
* iPad Mini 4
* iPad Pro

 |
|  |
| Muut | 
* iPod nano
* iPod Touch
* Apple TV

 |

 |